**ხარაგაულის მუნიციპალიტეტის საკრებულოს ბიუროს 2017 წლის 2107 წლის 15 მაისი სხდომის**

**ო ქ მ ი № 13**

**დ. ხარაგაული 2017 წლის 15 მაისი**

**სხდომას თავმჯდომარეობდა -** საკრებულოს თავმჯდომარის მოადგილე გივი თხელიძე

**სხდომას ესწრებოდნენ ბიუროს წევრები:**

**გივი ხიჯაკაძე -** ჯანდაცვისა და სოციალურ საკითხთა კომისიის თავმჯდომარე,

**შალვა ლურსმანაშვილი -** ეკონომიკის, ქონების მართვისა და ინფრასტრუქტურის კომისიის თავმჯდომარე,

**მარინე ვეფხვაძე -** განათლების, კულტურის და ახალგაზრდულ საკითხთა კომისიის თავმჯდომარე,

**ვარლამ ჭიპაშვილი - საფინანსო - საბიუჯეტო კომისიის თავმჯდომარე,**

**ვარლამ თავზარაშვილი** – ფრაქცია ,,ქართული ოცნება დემოკრატიული საქართველო“ თავმჯდომარე,

**იური ლურსმანაშვილი** - ფრაქცია ,,ქართული ოცნება - რესპუბლიკელები“ თავმჯდომარე,

**იუზა კელენჯერიძე** - ფრაქცია ,,ქართული ოცნება - მრეწველები“ თავმჯდომარე,

**თორნიკე ავალიშვილი** - ფრაქცია ,,ერთიანი ნაციონალური მოძრაობა“ თავმჯდომარე,

**სხდომას ასევე ესწრებოდნენ:**

**ლ.კალანდაძე -** საკრებულოს აპარატის უფროსი,

**ზ. ორბელაძე** - იურისტი,

**ქ.ზუმბაძე -** საკრებულოს წევრი,

**გ. გოლუბიანი** - საკრებულოს წევრი.

**მუნიციპალიტეტის გამგეობის წარმომადგენლები:**

**ვლადიმერ გელაშვილი** - მუნიციპალიტეტის გამგეობის საფინანსო - საბიუჯეტო სამსახურის უფროსი

**მალხაზ ფხალაძე** - მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსი

**საინფორმაციო საშუალებათა წარმომადგენლები:**

**თ. მაღრაძე** - ა(ა)იპ „მოქალაქეთა ჩართულობისა და ინფორმირების ცენტრის“ სპეციალისტი,

**ნ. კაპანაძე** - გაზეთ „ ჩემი იერეთის ჟურნალისტი,

**მ. შათირიშვილი** - მუნიციპალიტეტის გამგეობის ადმინისტრაციული სამსახურის საზოგადოებასთან ურთიერთობის განყოფილების თანამშრომელი.

**მოისმინეს:** ხარაგაულის მუნიციპალიტეტის საკრებულოს თავმჯდომარის მოადგილის გივი თხელიძის ინფორმაცია, რომელმაც ბიუროს წევრებს გააცნო დღის წესრიგი და განსახილველ საკითხთა ნუსხა.

**დღის წესრიგი**

**1.ხარაგაულის მუნიციპალიტეტის საკრებულოს 2017 წლის 5 ივნისის სხდომის დღის წესრიგის დამტკიცების შესახებ**

**მომხს: გივი თხელიძე**

**საკითხთა ნუსხა**

**1.ხარაგაულის მუნიციპალიტეტის თვითმმართველი ერთეულის 2017 წლის ბიუჯეტის პირველი კვარტლის შესრულების შედეგების განხილვის შესახებ**

**მომხს: ვლადიმერ გელაშვილი**

**2.ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულებაში „ ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ცვლილების შეტანის თაობაზე**

**მომხს: მალხაზ ფხალაძე**

დღის წსერიგისა და საკითხთა ნუსხის გაცნობის შემდეგ სხდომის თავმჯდომარემ კენჭისყრაზე დააყენა წინადადება დღის წესრიგისა და საკითხთა ნუსხის დამტკიცების შესახებ

კენჭისყრაში მონაწილეობას იღებდა ბიუროს 9 წევრი

მომხრე 9

წინააღმდეგი 0

**ბიურომ მიიღო გადაწყვეტილება:**

1.დამტკიცდეს ბიურის სხდიმის დღის წესრიგი და განსახილველ საკითხთა ნუსხა (თან ერთვის)

**მოისმინეს:** მუნიციპალიტეტის გამგეობის საფინანსო - საბიუჯეტო სამსახურის უფროსის ვ. გელაშვილის ინფორმაცია საკითხზე - **ხარაგაულის მუნიციპალიტეტის თვითმმართველი ერთეულის 2017 წლის ბიუჯეტის პირველი კვარტლის შესრულების შედეგების განხილვის შესახებ .**

**საკითხთან დაკავშირებით აზრი არ გამოთქმულა.**

სხდომის თავმჯდომარემ კენჭისყრაზე დააყენა საკითხის საკრებულოს 2017 წლის 05 ივნისის სხდომის დღის წესრიგში შეტანასთან დაკავშირებით და დაავალა საკრებულოს საფინანსო საბიუჯეტო კომისიას სხდომებზე განიხილოს აღნიშნული საკითხი და წარმოადგინონ დასკვნა.

**კენჭისყრაში მონაწილეობას იღებდა ბიუროს 9 წევრი:**

**მომხრე -9**

**წინააღმდეგი -0**

**ბიურომ მიიღო გადაწყვეტილება:**

1. საკითხი შეტანილი იქნეს საკრებულოს 2017 წლის 05 ივნისის სხდომის დღის წესრიგში.

**მოისმინეს:** მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსი

**მ. ფხალაძის** ინფორმაცია საკითხზე- ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულებაში „ ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ცვლილების შეტანის თაობაზე მან ბიუროს წევრებს გააცნო იმ პროექტების ჩამონათვალი, რომელიც დაემატა მოწონებულ პროექტებს.

**აზრი გამოთქვეს:**

**მ.ვეფხვაძემ** დასვა შეკითხვა ეს პროექტები, რაც წარმოდგენილია ყველა განხორციელდება?

**მ. ფხალაძემ** უპასუხა რა დაფინანსებაც გამოიყოფა იმის მიხედვით გაკეთდება.

**ი. კელენჯერიძემ** აღნიშნა, რომ სოფელ ღარიხევის გზა არ არის გათვალისწინებული,

**მ. ფხალაძემ** უპასუხა, რომ საკითხი წესრილბით წარმოუდგინონ გამგეობას,

**ვ. ჭიპაშვილმა** აღნიშნა, რომ გაკეთდა ბაზალეთის ცენტრალური გზა, მაგრამ არცერთი სოფლის გზა არ გაკეთებულა დაიწყო მხოლოდ ღარიხევში, სოფელი ქრილი გზა, სასმელი წყლის პრობლემა არ არის არცერთი ობიექტი, მინიმუმ 1კმ გზა, რომ გაკეთდეს.

**ქ. ზუმბაძემ** რა ხდება ნადაბურის ბაღთან დაკავშირებით?

**მ. ფხალაძემ** უპასუხა გამარჯვებული გამოვლენილია და დაიწყება მშენებლობა.

**თ. ავალიშვილმა** აღნიშნა, რომ დაბაში კიკნაძის ქუჩაზე გზა წყდება და დაინგრევა მოსახლეობა, იქ საყრდენი კედელი კეთდება და ხომ არ მიგვეყოლებია გზაც.ასევე კიცხში 2014 წელს დაპირდით ბერიძეების უბანში გზის გაკეთებას და დღემდე არ გაკეთებულა.

**მ.ფხალაძემ** უპასუხა, რომ კიცხში ავალიშვილების უბანში გზის პროექტი დევს შეიძლება რაღაცეებს მოაკლდეს და გაკეთდეს, რაც შეეხება კიკნაძის ქუჩას იქ სატრდენის კედელი კეთდება და ქუჩების რეაბილიტაცია უკვე მოწონებულია ამიტომ აქ არ წარმოგვიდგენია დღეს.

**მ. გელაშვილმა** აღნიშნა, რომ ნადაბურში არის სოფელი, სადაც ურემიც ვერ მიდის, მიცვალებული გაყავთ ტროსებზე დამაგრებული ხიდით, არამგონია, რომ ეს ნაკლებად პრიორიტეტული იყოს აქ წარმოდგენილ პროექტებზე.

სხდომის თავმჯდომარემ კენჭისყრაზე დააყენა საკითხის საკრებულოს 2017 წლის 05 ივნისის სხდომის დღის წესრიგში შეტანასთან დაკავშირებით და დაავალა საკრებულოს ინფრასტრუქტურის კომისას თავიანთ სხდომაზე განიხილოს აღნიშნული საკითხი და წარმოადგინონ დასკვნა.

**კენჭისყრაში მონაწილეობას იღებდა ბიუროს 9 წევრი:**

**მომხრე -9**

**წინააღმდეგი -0**

**ბიურომ მიიღო გადაწყვეტილება:**

1. საკითხი შეტანილი იქნეს საკრებულოს 2017 წლის 05 ივნისის სხდომის დღის წესრიგში.

**ბიურომ მიიღო გადაწყვეტილება:**

1.დამტკიცდეს საკრებულოს 2017 წლის 05 ივნისის სხდომის დღის წესრიგი( თან ერთვის).

ამით ბიუროს განსახილველი საკითხი ამოიწურა და სხდომა დამთავრებულად გამოცხადდა.

**საკრებულოს თავმჯდომარის მოადგილე გივი თხელიძე**